มาต่อกับร้านข้างๆร้าน แซบอีสานกันเลยครับ เป็นร้านขายอาหารจานเดียว ที่นายลักกี้เชื่อว่าเพื่อนๆหลายๆคนคงจะชอบกินกัน เป็นอาหารที่ชื่อว่า หอยทอด
และร้านหอยทอดที่ผมจะมารีวิวในวันนี้คือ

ร้านหอยทอดปริญญา ครับ ^o^

ที่ตั้ง : สี่แยกบางนา เส้นถนนสรรพาวุธ ใกล้แฟมมิลี่มาร์ช
การเดินทาง : รถยนต์ส่วนตัวจอดเถิบๆจากหน้าร้านไปหน่อยได้ รถเมล์ขึ้นสาย 2,23,25,46,48,129,536 และสายอื่นๆ ละเดินต่อมาที่ร้านได้ประมาณ 5 นาทีครับ

ร้านหอยทอดปริญญาเป็นหอยทอดเจ้าใหม่ที่มาเปิดที่สี่แยกบางนาได้ไม่เกิน 3 เดือน แต่ก็สามารถทำให้คนมาติดอกติดใจในรสชาติได้ (รวมถึงผมด้วย) ทำให้พ่อครัวต้องทอดหอยทอดอยู่ตลอดเวลา >..<
ร้านนี้เท่าที่ผมเห็น จะมีพนักงานแค่ 2 คนนะครับ คือคนทำ และอีกคนที่คอยทำงานอื่นๆ พวกจัดจาน เสิร์ฟ เก็บจาน คิดเงินเป็นต้น เป็นชาย 2 คนที่ดูแอคทีฟดี ^^

เมนูของทางร้านหลักๆเลยก็คงหนีไม่พ้น หอยทอดและผัดไท ครับ
ราคาอาหารก็จะอยู่ในช่วงประมาณ 35-45 บาท เผื่อว่าเพื่อนๆอยากจะสั่งอะไรๆที่มันพิเศษกัน ^^

และในวันนี้ผมก็ได้สั่งหอยทอดมากินครับ ( 35 บาท )
หอยทอด ทอดออกมาได้กรอบน่ารับประทานมาก สีเหลืองอร่าม มีหอยอยู่หลายชิ้น และที่สำคัญคือ "หอมไข่" ฮิฮิกินคู่กับซอสพริก จ้วงไปจ้วงมาก็หมดแล้วครับ ติดใจๆ 555+

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = ชอบหอยทอดกรอบๆหอมไข่แบบนี้จัง กินเท่าไหร่ก็ไม่เบื่อ ^^
บรรยากาศ : 2 = ร้านไม่ถึงกับสะอาดและบรรยากาศดีเหมือนตามร้านอาหาร แต่ก็สว่างและลมพัดเย็นสบายครับ
บริการ : 3 = บริการได้โอเค ไม่ถึงกับดี และไม่ถึงกับแย่ แต่ชอบที่ทำกันแค่ 2 คนแต่ทำงานไว ^^
ราคา : 5 = รสชาตินี้ ราคาเท่านี้ ผมโอเคเลยครับ >..<

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 26 / 12 / 54

มาดูรูปกันดีกว่าครับ